es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl es gl gl es gl gl gl gl gl gl gl en en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Soneira censura a "obsesión" do PP por favorecer a Pescanova
Xoves, quinta feira, 06 de outubro de 2022
A deputada socialista considera que a Xunta pon recursos públicos ao servizo da empresa para forzar o proxecto acuícola de Touriñán.
Tags: acuicultura Fernández de Sousa Marisol Soneira Pescanova Touriñán
Reprodución virtual do proxecto acuícola de Touriñán
"Nunca tan poucos fixeron tanto dano en tan pouco tempo", denuncia a voceira en materia de Pesca do PsdeG, Marisol Soneira, analizando o último ano de goberno do PP e as "consecuencias" no que lle toca á política acuícola, que cualifica Soneira de "catastróficas". "Parálise absoluta, investimento cero e modificación das regras para castigar o propietario dos terreos e beneficiar e pagar favores políticos aos especuladores e amigos, e atentado contra o medio ambiente natural", resume a deputada socialista.
As acusacións de Soneira chegan agora en concreto ao fío das novas afirmacións desde a Xunta ao respecto da planta de Pescanova, insistindo en que tal proxecto "tiña todos os permisos". Para a voceira do PsdeG, tal posición "só busca xustificar a decisión que xa ten tomada ante o recurso presentado pola empresa pola suposta vulneración dos seus dereitos". Unha postura coa que, denuncia, o Goberno "renuncia a defender os intereses dos galegos por beneficiar a esta empresa". Marisol Soneira define así de "obsesión" o que entende que é unha estratexia da Xunta de buscar "continuamente escusas" para facilitar o macroproxecto de Touriñán. Ao respecto, a deputada socialista recordou a recente modificación do Plan Galego de Acuicultura "co fin de poder expropiar terreos de particulares en beneficio da mesma empresa, en Xove".
A empresa non lle ve agora viabilidade ao proxecto de Touriñán
Paradoxalmente, desde a empresa, o seu presidente, Manuel Fernández de Sousa, aseguraba esta fin de semana que "mentres non cambie a situación e as expectativas de negocio concreto de cría de rodaballo en Touriñán" o investimento "non é atractivo".
A reflexión de Fernández de Sousa apuntaba en concreto aos actuais fondos europeos, laiándose das cancelas ás grandes empresas e os "grandes proxectos" acuícolas. Así e todo, a suposta renuncia ao proxecto de Touriñán non impide que Pescanova manteña o recursos, admitiu o presidente da empresa, co obxectivo de tratar de conseguir unha indemnización polo freo do bipartito ao proxecto.
Doutra banda, no avance de resultados, Sousa deu conta do aumento do 9,7% de vendas do grupo empresarial en 2009, cun volume de 1.473 millóns de euros. Pescanova ten a nivel estatal o 53% das vendas, un 25% no resto da UE e un 12% nos EUA. No conxunto do Estado, posúe o 23,4% da cota de mercado no sector, e en Portugal chega ao 15%.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto